**Állat-fantázia**

A) Körvonal-játék

* Közismert állatok körvonalait egészítsétek ki tetszésetek szerint úgy, hogy valamilyen más, képzeletbeli állat legyen belőle.
* Beszélgessetek arról párokban, hogy milyen különleges tulajdonságai vannak a megrajzolt képzeletbeli állatoknak.

|  |  |
| --- | --- |
|  | r |

B) Kettős állatok

* Párosítsatok össze találomra állatneveket ilyen módon:

róka + katica = rókatica

csiga + galamb = csigalamb

stb.

* Rajzoljátok le a kitalált „kettős” állatokat!

C) Hihetetlen állatok

* Keressetek a neten meghökkentő kinézetű, mégis ténylegesen létező állatokról képeket. Pl. olyanokat, mint ez a levél-utánzó sáska és orchidea-utánzó imádkozó sáska:

|  |  |
| --- | --- |
|  |  |

* Beszélgessetek arról, hogy a szokatlan alaknak és/vagy színnek lehet-e valamilyen biológiai jelentősége az adott állat életében, vagy csak egyszerűen nekünk szokatlan.